คือเรามีอะไรกับแฟนแล้วไม่ได้ป้องกันเลยกินยาคุมฉุกเฉินไว้ทัน ก่อนหน้านี้ไม่เคยกินยาเลยค่ะมีอะไรกันครั้งแรก พออีก1อาทิตย์ผ่านมามีอะไรกันอีกครั้ง ตอนนั้นไม่ได้ป้องกันแต่หลั่งนอก มีอะไรกัน2ครั้งพอแฟนหลั่งแล้วไปล้างน้ำละมีอะไรกันอีกครั้งค่ะ แต่ก็ได้มีการหลั่งนอกเหมือนเดิมค่ะ เรากลัวเลยกินยาคุมแบบธรรมดาไปหลังจากมีเพศสัมพันธ์ ถามว่าแบบนี้จะท้องมั้ยคะ ก่อนหน้านี้ที่กินยาฉุกเฉินเจ็บนมมากค่ะ แล้วกินยาคุมธรรมดาไปหลังจากมีเพศสัมพันธ์2ชม.นี่ป้องกันได้เปล่าคะ ยาคุมฉุกเฉินมีฤทธิ์นานได้ถึงอาทิตย์เลยมั้ยคะ
สวัสดีค่ะ ยาคุมกำเนิดแบบแผงรายเดือน จะป้องกันการตั้งครรภ์จากเพศสัมพันธ์ที่เกิดไปแล้วไม่ได้ค่ะ ในกรณีดังกล่าว หากเกิดมาภายใน 72 ชั่วโมง อาจมีข้อบ่งชี้ในการใช้ยาคุมฉุกเฉินร่วมด้วย โดยยาคุมฉุกเฺฉินที่กินเข้าไปก่อนหน้านี้นั้น หากผ่านมา 1 อาทิตย์แล้ว จะไม่มีฤทธิ์ในการป้องกันเช่นกัน เพราะยาคุมฉุกเฉินจะป้องกันเพศสัมพันธ์ที่เพิ่งเกิดไปภายใน 72 ชั่วโมงก่อนกินยาเท่านั้นหากจะใช้ยาคุมแบบแผงธรรมดา ควรรอให้ประจำเดือนครั้งต่อไปมา หรือตรวจแล้วไม่ตั้งครรภ์ก่อน ค่อยเริ่มยาค่ะ